Správa zo zahraničnej pracovnej cesty

1. Účastníci ZPC:

Titul, meno a priezvisko:	

Mgr. Jana Stadtruckerová.	
Pracovisko:	Odbor implementácie štátnej politiky, európskych a medzinárodných iniciatív výskumu a vývoja,  Sekcia vedy a techniky, MŠVVŠ SR, Stromová 1, 
813 30 Bratislava	
Pracovné zaradenie:	hlavný štátny radca, národný koordinátor projektov NPC EUREKA - Eurostars	
Znalosť jazykov:	AJ, FJ (C1, B1)	

2. Zahraničná pracovná cesta:

Štát:	Belgicko	
Mesto:	Brusel	
Vykonaná v doch:	27.1. – 28.1.2016	
Prijímajúca organizácia:	EUREKA Sekretariát, Rue Neerveld 107, 1200 Brusel 	
Účel cesty:	33. zasadnutie Poradnej skupiny programu Eurostars	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:

27.1.2016

28.1.2016

	odlet z Viedne do Bruselu, 

zasadnutie EAG Group, 10,00 – 16,00
odlet z Bruselu do Viedne

4. Stručný priebeh rokovaní:

         28.1. 2016 som sa zúčastnila 33.zasadnutia Poradenskej skupiny programu Eurostars-2 EAG group - túto skupinu tvoria národní projektoví koordinátori z krajín zapojených do programu Eurostars. Úlohou tejto skupiny je poskytnúť poradenstvo a priestor na diskusiu týkajúcu sa implementácie programu. Zasadnutie dňa 28.1. 2016 bolo rozdelené do dvoch častí.   Dopoludňajšia časť bola venovaná programu Eurostars 1. Týkala sa stavu  ukončenia projektov a časovému plánu ukončenia programu a programu sa venovala programu Eurostars 2, pokračovanie programu v novom Programovacom období 2014 – 2020.   Rokovania sa týkali hodnotiaceho procesu, zhrnutia názorov IEP, procesu finančnej synchronizácie výzvy 4 na podávanie projektov, monitorovaniu programu, etickým otázkam. Popoludňajšia časť sa venovala stavu implementácie IKT, komunikácií a podpore, medzinárodného podujatia programu Eurostars, prvému draftu leafletu týkajúceho sa Porovnania rôznych nástrojov určených pre MSP, náčrtu spoločnej monitorovacej správy pre projekty, plánovanie ročných správ.
Zasadnutie otvoril Pedro Sampario Nunez. Privítal účastníkov a požiadal ich o schválenie agendy. Agenda bola schválená. Ďalším bodom programu bolo podrobnejšie predstavenie jednotlivých bodov agendy a schválenie zápisu z predchádzajúceho zasadnutia. Zápis bol schválený.

Dopoludňajšia časť programu.

Stav programu Eurostars 1

        Krátka prezentácia stavu ukončenia projektov programu Eurostars 1 – uzavretie účtov a časového plánu pre uzavretie programu Eurostars, ktorý bol schválený HLG 12.1.2016. 

Prognózy a trendy programu Eurostars 2

Prezentácia trendov a prognóz rozpočtu a diskusia o spôsoboch pre zvýšenie počtu prihlášok projektov vo výzvach. Prezentácia poskytla prehľad cieľov pre program Eurostars 2. Zaznamenalo sa oproti programu Eurostars 1 zvýšenie počtu prihlášok a rozpočtu. Rok 2016 je tretím rokom implementácie programu – sledujeme tlak na verejné financie, stav rozpočtu nie je na úrovni predpokladaného rozpočtu. Stav prihlášok – polovica cieľa na úrovni 34%. Úspešnosť prihlášok v roku 2015 bola 93% projektov  financovaných z projektov nad prahom. V druhej časti sa otvorila diskusia o tom ako zvýšiť počet prihlášok. Diskutovali sa možnosti zlepšenia propagácie a komunikácie programu, zvýšenia rozpočtu na národnej úrovni – podporný dokument pre krajiny a možnosť viacročného rámca, ktorý zohľadní  zvýšenie počtu prihlášok.

Eurostars 2 – stav programu
a)	Hodnotiaci proces
-	Výzva 4 – zhrnutie záverov IEP
-	Výzva 4  - proces finančnej synchronizácie
Prezentácia výsledkov poslednej výzvy – výzva 4. SR nemá v tejto výzve úspešný projekt. Oprávnených bolo 70% prihlášok. Celkovo prišlo 333 prihlášok projektov, 283 išlo na hodnotenie tromi nezávislými expertmi a potom na IEP schválenie. Najviac úspešných projektov malo Nórsko, Írsko, Nemecko. Uvedený bola aj prehľad projektov podľa oblastí – technológie. IEP odporúča zlepšiť biznis plán v projektoch, detailnejšiu spätnú väzbu NPC, zabezpečenie elektronickej komunikácie zasadnutí IEP – doručovanie dokumentov. Finančná synchronizácia – komunikácia o dostupnosti národného financovania projektov. 108 projektov je oprávnených na národné financovanie. Proces skončil 27.1.2016.
b)	Monitorovanie programu – prehľad procesu podpisovania bilaterálnych dohôd pre program Eurostars -2 – 26 krajín už má popísanú bilaterálnu dohodu, 8 v štádiu procesu medzi nimi aj SR. Potrebné je ukončenie procesu z dôvodu platieb z EU. 
Ethic Review meeting 
Ak je projekt zameraný na riešenie napr. problémov týkajúcich sa ľudských embriý, klonovania, ochrany osobných údajov. Tieto otázky sú v EÚ veľmi citlivé. Toto je pravidlo Horizontu 2020. Etické otázky by mali byť zahrnuté v grantových zmluvách s účastníkmi projektov. Bol vysvetlený proces a príklady projektov kde sa riešili etické otázky.

Popoludňajšia časť

ICT implementácia

Predstavenie základnej koncepcie Intranetu. Prezentácia systému, projektu.

Komunikácia a podpora

Stav, prezentácia updatu , kľúčové komunikačné metódy, kanály. Eurostars -2 – webová stránka, aktivity EEN – partner search. Organizácia webinarov pre záujemcov o podávanie prihlášok. Eurostars roadschov – info dni o programe. 

Eurostars event v Bruseli

Prezentácia pripravovaného výročného podujatia programu Eurostars v Bruseli. Podujatie sa pripravuje na október 2016. Program bude prezentovaný na zasadnutí v Malmo, marec 2016.

Leaflet – Porovnanie medzi rôznymi nástrojmi určenými pre MSP

Prezentácia a diskusia k návrhu a príprave leafletu. Vo februári 2016 bude predložená finálna verzia.

Na záver zasadnutia bola prezentácia návrhu spoločnej monitorovacej správy a časový plán prípravy správ o programe Eurostars 2. Ďalšie zasadnutie bude 1.6.2016 – Národná implementačná skupina a 2.6.2016 – EAG v Bruseli.

  5.    Odporúčané závery:

Odporúčania sa týkajú hlavne programu Eurostars 2:
- Čo najskôr podpísať bilaterálnu dohodu pre program Eurostars 2
- Možnosť usporiadania info dňa pre program Eurostars 2

6.   Prehľad prinesenej dokumentácie a miesto jej uloženia
Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 
7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVaŠ SR.

Správu vypracovali: J. Stadtruckerová; NPC EUREKA, 		............................
                                    Eurostars 
Dátum: 2.2 2016
Správu schválil:  Prof. Ing. Peter Plavčan, CSc.				............................
                 generálny riaditeľ sekcie vysokých škôl, vedy a výskumu